**Ιερός Νόμος\* Αρτεμισίων ‒ Λεξικό όρων**

**Αγορά / Αυλή**Υπαίθριος χώρος μεγάλων διαστάσεων (πλατεία ναού), ο οποίος λειτουργεί ως οικονομικό και διοικητικό κέντρο της πόλης. Στο χώρο της Αγοράς πραγματοποιούνται οι αγοραπωλησίες και συγκεντρώνονται   
τα περισσότερα δημόσια ή θρησκευτικά κτήρια.

**Ανώτατος άρχοντας**Επικεφαλής αξιωματούχος του Δήμου, δηλαδή μίας διοικητικής περιφέρειας στην Αρχαιότητα, αντίστοιχη μίας σημερινής κοινότητας, ενώ ο ανώτατος άρχοντας θα μπορούσε να αντιστοιχεί με το σημερινό θεσμό του Δημάρχου.

**Αυλωδοί, Αυλός**Ο μουσικός που τραγουδά με συνοδεία αυλού.   
Πνευστό μουσικό όργανο, ευρέως διαδεδομένο στην Αρχαιότητα.

**Βουλή**Πολιτειακός θεσμός που προσδιορίζει ένα σύνολο πολιτών, οι οποίοι συγκεντρώνουν τις προτάσεις για την ψήφιση διαταγμάτων. Κατόπιν προετοιμασίας και συζήτησης τις υπέβαλλε στην Εκκλησία του Δήμου προς ψηφοφορία, τα εκτελεστικά μέλη της οποίας είναι τα μόνα με δικαίωμα ψήφου.

**Δραχμή**Η βασική νομισματική μονάδα της Αρχαίας Ελλάδας. Κατά τον 5ο αιώνα π.Χ. μία ασημένια δραχμή ζύγιζε κατά μέσο όρο 4 γραμμάρια και αντιστοιχούσε περίπου με το ημερομίσθιο ενός εξειδικευμένου εργάτη.

**Επιστάτης**Ανώτατος άρχοντας του Δήμου, του οποίου οι αρμοδιότητες ποικίλουν σε καθεμία πόλη-κράτος.[Επιτροπή αποτελούμενη από ετήσιους άρχοντες οι οποίοι αναλάμβαναν τη γενική επίβλεψη των δημόσιων έργων και διαχείριση των δαπανών που αφορούσαν αυτά. Οι επιστάτες μετά την ολοκλήρωση της θητείας τους παρουσίαζαν στην Εκκλησία του Δήμου τους απολογισμούς τους (λόγοι), οι οποίοι στη συνέχεια αναγράφονταν σε στήλες. Πηγή: Θησαυρός Ανθρωπιστικών Επιστημών ΔΥΑΣ]

**Ιεροποιός**Διαχειριστής ενός ιερού, επιφορτισμένος με την οργάνωση της τέλεσης των θυσιών και των δημόσιων εορτών.

[Επιτροπές θρησκευτικών αρχόντων οι οποίες ήταν υπεύθυνες για τις τελετές σε διάφορες εορτές κατά την αρχαιότητα, όπως στις εορτές του Ηφαίστου, και/ή για τις θυσίες στα ιερά. Τα μέλη τους προέρχονταν από το σύνολο της Βουλής και σε ελάχιστες περιπτώσεις από βουλευτές που ανήκαν σε μία πρυτανεία. Πηγή: Θησαυρός Ανθρωπιστικών Επιστημών ΔΥΑΣ]

**Ιερός Νόμος**Επιγραφές που καταγράφουν αποφάσεις πόλεων που καθόριζαν   
τις θρησκευτικές υποχρεώσεις και την ηθική παρουσία του πολίτη.   
[Πηγή: Θησαυρός Ανθρωπιστικών Επιστημών ΔΥΑΣ]

**Κιθαρωδός**Μουσικός που συνοδεύει το τραγούδι με κιθάρα, έγχορδο μουσικό όργανο που ομοιάζει ιδιαίτερα με τη λύρα.

**Παρωδός (τραγουδιστής παρωδίας)**Μουσικό είδος της Αρχαιότητας, στο οποίο μελοποιούνται και απαγγέλλονται μεγάλα ποιήματα (έπη) που αφηγούνται πράξεις   
ή μυθικά γεγονότα (αποσπάσματα της Ιλιάδας και της Οδύσσειας).   
Η μορφή ή το περιεχόμενο των έργων αυτών απομιμείται ή παραποιείται και τελικώς προσαρμόζεται σε νέες κωμικές καταστάσεις με σκοπό   
να προκαλέσει το γέλιο.

**Περιφέρεια πόλης-κράτους**  
Οι Χώροι ήταν οι πέντε περιοχές της πόλις-κράτους της Ερέτριας,   
όπου ο καθένας από αυτούς συμπεριλάμβανε διαφορετικούς Δήμους.

**Προάγωνας**

Η εκδήλωση που προηγείται του κυρίως αγώνα, μία-δύο μέρες πριν από αυτόν. Στην εκδήλωση αυτή παρουσιάζονταν συνήθως οι συμμετέχοντες στον διαγωνισμό

**Ραψωδός**Περιπλανώμενος ποιητής που τραγουδά τα έπη.